Ali Williams kry nóg ’n boete vir kokaïen | Netwerk24
Ali Williams kry nóg ’n boete vir kokaïen
21 April 2017 16:40
Ali Williams se middernagtelike kokaïen-kopery in Parys gaan hom nóg geld uit die sak jaag.Ali Williams. Foto: Getty ImagesDie Franse Rugbyliga het dié voormalige All Black-slot met €1 500 (sowat R21 100) beboet.Williams, wat vir die Paryse klub Racing 92 gespeel het, is in Februarie saam met die Australiese losskakel James O’Connor buite ’n nagklub betrap waar hulle glo kokaïen wou koop.Volgens die liga het sy gedrag die “beeld en reputasie van rugby skade berokken”.Hy moet ook gedragsklasse bywoon.’n Plaaslike hof het Williams (35) vroeër met dieselfde bedrag beboet.O’Connor het ’n boete vrygespring, maar moet ook die gedragskursus bywoon.Racing 92 se base het Williams reeds geskors en hy sal waarskynlik nie weer vir hulle speel nie.O’Connor se klub, Toulon, het hom ook geskors, maar hy het intussen weer daar begin speel. – Reuters MyStem: Het jy meer op die hart?